Source: https://www.najpravo.sk/rady-a-vzory/rekodifikacia-vzory-podani-a-rozhodnuti-sudu/uznesenie-vyzva-na-vyjadrenie-k-zalobe-spotrebitel-167-ods-2-csp.html
Timestamp: 2020-05-30 10:55:59+00:00
Document Index: 15289992

Matched Legal Cases: ['§ 167', '§ 167', 'súd ', 'súd ', '§ 167', 'súd ', 'súd ']

Uznesenie - výzva na vyjadrenie k žalobe - spotrebiteľ (§ 167 ods. 2 CSP) | REKODIFIKÁCIA: Vzory podaní a rozhodnutí súdu | Najprávo.sk - najlepší právny poradca
Uznesenie - výzva na vyjadrenie k žalobe - spotrebiteľ (§ 167 ods. 2 CSP)
2.10. 2016, 13:47 | najpravo.sk
číslo konania: 99C/191/2016
IČS: 6916207119
Okresný súd X v konaní žalobcu Superfirma s.r.o. so sídlom Horná 1, Bratislava IČO: 123456789 zast. X proti žalovanému Jožko Mrkvička, nar. 1. 2. 1970, trvale bytom Horná dolná 1, štátne občianstvo SR o zaplatenie 2951,28 eur s príslušenstvom takto
v y z ý v a žalovaného, aby sa v lehote 15 dní od doručenia tohto uznesenia písomne vyjadril k žalobe, doručenej súdu dňa 11. 7. 2016 a ak uplatnený nárok v celom rozsahu neuznáva:
uviedol vo vyjadrení rozhodujúce skutočnosti na svoju obranu,
pripojil listiny, na ktoré sa odvoláva,
označil dôkazy na preukázanie svojich tvrdení.
Vyjadrenie k žalobe žalovaný predloží s potrebným počtom rovnopisov a s prílohami tak, aby jeden rovnopis zostal na súde a aby každá strana dostala jeden rovnopis. Vo vyjadrení adresovanom Okresnému súdu X žalovaný uvedie spisovú značku 99C/191/2016. Vyjadrenie musí byť podpísané žalovaným.
1. Žalobca podal na súd žalobu, ktorou sa na žalovanom domáha zaplatenia sumy 2951,28 eur s príslušenstvom.
2. Podľa § 167 ods. 2 zákona č. 160/2015 Z. z. Civilný sporový poriadok spolu s doručením žaloby súd žalovaného vyzve, aby sa v lehote určenej súdom k žalobe písomne vyjadril, a ak uplatnený nárok v celom rozsahu neuzná, uviedol vo vyjadrení rozhodujúce skutočnosti na svoju obranu, pripojil listiny, na ktoré sa odvoláva, a označil dôkazy na preukázanie svojich tvrdení.
P o u č e n i e : Proti tomuto uzneseniu je prípustná sťažnosť. V sťažnosti sa popri všeobecných náležitostiach podania uvedie, proti ktorému uzneseniu smeruje, v čom sa postup alebo uznesenie súdu považuje za nesprávne a čoho sa sťažovateľ domáha. Ak nie je sťažnosť dôvodná, súd sťažnosť zamietne.
V X dňa 28. júla 2016
dovolanie odvolanie ochrana osobnosti premlčanie bezpodielové spoluvlastníctvo manželov mediácia súdne poplatky judikatúra náhrada trov konania oslobodenie od súdnych poplatkov verejné obstarávanie podielové spoluvlastníctvo spotrebiteľ rekodifikácia náhrada škody trovy konania úroky z omeškania exekúcia dedenie dokazovanie
Návštev: 12248214 | Pravidlá používania portálu | Napíšte nám | Tvorba web stránok, www.webcreators.sk | Webhosting - HostCreators | Admin